Publication: Magyar Közlöny
Issue: MK-2004-47 (Year: 2004, Number: 47)
Era: 2004-2010
Section: a 72/2004. (IV. 15.) Korm. rendelethez
Paragraph Index: 562

2. Az internet forgalmi, illetve hozzáférési szolgáltatás igénybevételével lehetõvé válik az internet szolgáltatók csatlakozása a telefonhálózathoz. Egy internet szolgáltató több hálózati hozzáférési ponton is csatlakozhat a telefonhálózathoz. Egy internet szolgáltató tetszõleges számú telefon szolgáltató hálózatához csatlakozhat. Egy telefon szolgáltató hálózatához tetszõleges számú internet szolgáltató csatlakozhat. 2F4. Üzleti hálózatok (SHS=71) Az elõfizetõk egy meghatározott és korlátozott csoportját — jellemzõen egy adott cég, szervezet, vállalkozás, intézmény tagjait — kiszolgáló hálózat [üzleti hálózat — (Corporate Network)] elérését biztosítja a telefonhálózatból. Az üzleti hálózat összekapcsolja az adott szervezet különálló alközpontjait (PBX) és/vagy végponti szolgáltatást nyújt (pl. CENTREX), ezen kívül lehetõséget biztosít az elektronikus hírközlési hálózat elérésére. Egy üzleti hálózat egyaránt tartalmazhat elektronikus hírközlési és saját hálózati elemeket.

Source: https://magyarkozlony.hu/hivatalos-lapok/7193b827a3a3b9e6ef1a1e5135201bde0c720ac0/dokumentumok/2ae8c0cf1abceeb89822585f6b35850342a85772/letoltes